વાસણા ખુર્દ (તા. ખેડા)

વાસણાખુર્દ (તા. ખેડા) ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા ખેડા જિલ્લામાં આવેલા કુલ ૧૦ (દસ) તાલુકાઓ પૈકીના એક ખેડા તાલુકામાં આવેલું એક  ગામ છે. વાસણાખુર્દ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, કપાસ, શાકભાજી, તમાકુ, બટાટા, શક્કરીયાં તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

 ભૂગોળ 
ગામ વાત્રક-મેશ્વો નદીના કાંઠે આવેલું છે. ગામની નજીકમાં જ વાત્રક-મેશ્વો નદીનો સંગમતટ આવેલો છે. જિલ્લા મથક ખેડાથી ગામ ૯ કિમી અને મહેમદાવાદ થી ૧૧ કિમીના અંતરે આવેલું છે.

 ગામ સુધી પહોંચવાના માર્ગો 
 નેશનલ હાઇવે ૪૮ પર ગોબલજ કોકાકોલા કંપનીથી થોડે દૂર કાજીપુરાથી સમાદરા થઈ વાસણાખુર્દ પહોંચી શકાય છે. (૫ કિમી અંતર)
 નેશનલ હાઇવે ૪૮ પર વડાલા પાટીયાથી જેસવાપુરા થઈ વાસણાખુર્દ પહોંચી શકાય છે. (૬ કિમી અંતર)
 ખેડાથી હરિયાળા થઈ જેસવાપુરા થઈ વાસણાખુર્દ પહોંચી શકાય છે. (૭ કિમી અંતર)
 કનીજ પાટીયાથી સાંખેજ થઈ સમાદરા થઈ વાસણાખુર્દ પહોંચી શકાય છે. (૧૧ કિમી અંતર)
 દેડરડાથી નદીમાં થઈ વાસણાખુર્દ પહોંચી શકાય છે.

શ્રેણી:ખેડા તાલુકો